கேள்வி: அட்சய திருதியை குறித்து விரிவாக சொல்லுங்கள்.
பதில்: அட்சய திருதியை (''Akshaya Tritiya'') என அறியப்படுவது இந்து, சமணம் வசந்தகால கொண்டாட்டம் ஆகும். இது இந்து மாதமான வைசாக வளர்பிறையில் அமாவாசை நாளை அடுத்த மூன்றாம் நாளில் கொண்டாடப்படுவதாகும். மேலும், இந்து புராணங்களில் குறிப்பிடப்படும் முனிவரான பரசுராமர் பிறந்த நாளாகவும் கொண்டாடப்படுகிறது. இந்து இதிகாசங்களின்படி, அட்சய திருதியை நாளில் திரேதா யுகம் தொடங்கியது, மேலும் பகீரதன் தவம் செய்து இந்தியாவின் மிகப் புனிதமான புண்ணிய நதியான கங்கை நதி சொர்க்கத்திலிருந்து பூமிக்கு வரவழைத்தது இந்நாளில்தான் எனக் கூறப்படுகிறது. சமணர்களை பொறுத்தவரை தீர்த்தங்கரர் ஒருவராகிய ரிசபதேவரின் நினைவாக இந்நாள் அனுசரிக்கப்படுகிறது. ''அட்சயா'' எனும் சொல் சமசுகிருதத்தில் ''எப்போதும் குறையாதது'' எனும் பொருளில் வழங்கப்படுகிறது. மேலும் இந்த நாள் நல்ல பலன்களையும் வெற்றியையும் தரும் என்று நம்பப்படுகிறது. குறிப்பாக மங்களகரமான நீண்டகால சொத்துக்களான தங்கம், வெள்ளி, அவற்றினால் செய்யப்பட்ட நகைகள், வைரம் மற்றும் இதர விலைமதிப்பற்ற கற்கள் மற்றும் வீடு-மனைகள் போன்றவற்றை வாங்க உகந்த நாளாகவும் கருதப்படுகிறது. மரபியல் வழிவந்தவர் அட்சய திருதியை நாளில் தொடங்கப்பட்ட எந்தவொரு முயற்சியும் தொடர்ச்சியாக வளர்ந்து நன்மையைக் கொடுக்கும் எனக் கூறுகின்றனர். ஆகையால் ஒரு வணிகத்தினைத் துவங்குவது, கட்டடம் கட்ட பூமி பூசையிடுவது போன்ற புதிய முயற்சிகளை அட்சய திருதியை நாளில் செய்ய பலர் விரும்புகின்றனர்.
கேள்வி: அட்சய திருதியை - சமண மரபு பற்றி நீங்கள் என்ன அறிந்துள்ளீர்கள்?
பதில்: File:Photo of lord adinath bhagwan at kundalpur.JPG, மில்லியன் ஆண்டுகளுக்கு முன் வாழ்ந்தவராக நம்பப்படும் இவர் தற்போதைய அவசர்ப்பிணியில் சமண மெய்யியலைத் தோற்றுவித்தவராகக் கருதப்படுகிறார்.|240x240px]] File:Lord Rishabhdeva and King Shreyans.jpg சமணத்தில், அட்சய திருதியை சமணத்தின் முதற் தீர்த்தங்கரரான ரிசபநாதர் தமது ஓராண்டு கடுந்துறவு வாழ்வை நிறைவுசெய்து தமது குவிந்த கைகளில் ஊற்றப்பட்ட கரும்புச் சாற்றைப் பருகிய நாளாகக் கருதப்படுகிறது. சில சமணர்கள் இவ்விழாவை ''வர்சி தப'' எனும் பெயரால் குறிப்பிடுகின்றனர். சமணர்கள் இந் நாளில் உண்ணாநோன்பு மற்றும் துறவு வழமைகளைக் கடைப்பிடிக்கின்றனர். குறிப்பாக பாலிதானா (குசராத்) போன்ற புனிதப் பயண இடங்களில் இது கடைப்பிடிக்கப்படுகிறது. ஓராண்டு முழுவதும் ஒரு நாள் விட்டு ஒரு நாள் உண்ணா நோன்பு இருக்கும் ''வர்சி தப்'' எனப்படும் நோன்பைக் கடைப்பிடிப்போர், இந்த நாளில் பாரணை செய்து (கரும்புச் சாற்றை அருந்தி) தமது ''தபசை'' நிறைவு செய்கின்றனர்.